- Vanima pokkerimängijana osales pokkeri maailmameistrivõistlustel 97-aastane Jack Ury (pildil). Tublisti kõneainet pakkunud pokkeritaat ei mängi WSOP-l sugugi esimest korda, kuid cashideni pole ta ei sellel ega ka teistel turniiridel veel jõudnud. Kas enne 100 eluaasta täitumist see tal lõpuks õnnestub?  - WSOP turniiridirektori Jack Effel'i sõnul jagati põhiturniiril välja umbes 600,000 jaotust.  - WSOP põhiturniiril osales mängijaid 92-st erinevast riigist (sealhulgas Eestist).  - Põhiturniiri 7319 osaleja hulgas oli 18 endist maailmameistrit ning umbes 150 WSOP kuldse käevõru omanikku.  - WSOP põhiturniiril osalejate keskmine vanus oli 37 aastat ja 4 kuud.  - Edukaima perekonnana osalesid WSOP põhiturniiril vennad Mizrachid. Kuulsaim neist, Michael on siiani mängus. Eric Mizrachi, Daniel Mizrachi ja Robert Mizrachi langesid välja kohtadel 718, 345 ja 116 - kõik tulid rahadesse!  - Põhiturniiril osales esialgsetel andmetel 216 naist. Kuigi hästi neil just ei läinud, sest parimana oli Breeze Zuckerman alles 121. Ükski naine ei ole kunagi põhiturniiri võitnud, parima naismängijana sai Barbara Enright 1995. aastal viienda koha, mis oli ka ainuke kord, mil naine finaallauda (üheksa parema hulka) pääses. Kolm õrnemast soost pokkerimängijat (Barbara Samuelson, Susie Isaacs ja Annie Duke) on jäänud finaallaua mullinaiseks.  - Howard "Tahoe" Andrew mängis WSOP-l 37. korda järjest (osalenud igal korral aastast 1974). Mehel on õnnestunud kahel korral ka kõrvalturniiriidelt bracelet võita.  - Pokkerilegend Doyle Brunson mängis WSOP põhiturniiri 38. korda (on mänginud algusest peale, jättes siiski vahele kolm järjestikkust aastat 1999-2001). Brunsonil on kaks põhiturniiri võitu ning kokku 10 käevõru.  -  Põhiturniiri finaallauda läheb liidrina kanadalane Jonathan Duhamel. Mitte ükski Kanada pokkerimängija ei ole veel WSOP põhiturniiri võitnud.  - Mitte ükski põhiturniiri finalistidest ei ela (veel) Las Vegases.